OpenLLM-France/wikimedia huggingface dataset:
# Rewa Kantha

Rewa Kantha (literalment "Ribes del Rewa", el Rewa és un nom alternatiu del riu Narmada o Narbada o Nerbudda) és una regió de l'Índia al Gujarat, i sota els britànics a la presidència de Bombai. El territori, on hi havia nombrosos principats (més de 60), fou organitzat com agència política britànica el 1821. El territori de la regió s'estenia al sud del riu Narmada amb un territori al nord d'una amplada d'entre 15 i 80 fins a 20 km del riu Mahi, i un territori a l'oest que arribava a la riba esquerra del Mahi. Limitava al nord pels estats de Dungarpur i Banswara (de la Rajputana); a l'est amb el districte de Panch Mahals, el districte de Khandesh, i els principats d'Ali Rajpur i altres estats menors de l'agència de Bhopawar; al sud amb el territori de Baroda, i el districte de Surat; i a l'oest Baroda, el districte de Broach, el districte de Panch Mahals, el districte de Kaira i el districte d'Ahmedabad. La llargada màxima de nord a sud era de 225 km i la màxima amplada d'est o est variava entre 15 i 80 km.
Vegeu: Agència de Rewa Kantha.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# 791

El 791 (DCCXCI) fou un any comú començat en dissabte del calendari julià.

## Esdeveniments

* 20 de setembre: Carlemany envaeix el territori dels àvars.

## Referències

* ↑ Brunner, 2015, p. 28.

## Bibliografia

* Brunner, J.-C. «A reign at an end: Charlemagne versus the Avars» (en anglès). Medieval Warfare, 5, 2, 2015, pàg. 27–34.
# Li Xuerui

Li Xuerui (nascuda el 24 de gener de 1991 a Chongqing) és una jugadora de bàdminton xinesa i una de les jugadores amb més èxit del seu temps. Va aconseguir la medalla d'or a les Olimpíades de Londres 2012. Ha estat dues vegades finalista dels Campionats del món.

## Títols
### Títols individuals (23)

| Any | Torneig | Adversari en la final | Puntuació |
| 2016 | China Masters | Sun Yu | 21-16, 19-21, 21-6 |
| 2016 | German Open | Wang Shixian | 21-14, 21-17 |
| 2015 | China Open | Saina Nehwal | 21-12, 21-15 |
| 2015 | Denmark Open | P. V. Sindhu | 21-19, 21-12 |
| 2014 | Denmark Open | Wang Yihan | 21-17, 22-20 |
| 2014 | Indonesia Open | Ratchanok Intanon | 21-13, 21-13 |
| 2014 | Japan Open | Tai Tzu-ying | 21-16, 21-6 |
| 2014 | Malaysia Open | Wang Shixian | 21-16, 21-17 |
| 2013 | Final Master Super Series | Tai Tzu-ying | 21-8, 21-14 |
| 2013 | China Open | Wang Shixian | 16-21, 21-17, 21-19 |
| 2013 | Indonesia Open | Juliane Schenk | 21-16, 18-21, 21-17 |
| 2012 | Final Master Super Series | Wang Shixian | 21-9, 15-4r |
| 2012 | Hong Kong Open | Wang Yihan | 21-12, 11-3r |
| 2012 | China Open | Ratchanok Inthanon | 21-12, 21-9 |
| 2012 | Olimpíades | Wang Yihan | 21-15, 21-23, 21-17 |
| 2012 | India Open | Juliane Schenk | 14-21, 21-17, 21-8 |
| 2012 | Campionats d'Àsia del bàdminton | Wang Yihan | 21-16, 16-21, 21-9 |
| 2012 | All England Open | Wang Yihan | 21-13, 21-19 |
| 2012 | German Open | Juliane Schenk | 21-19, 21-16 |
| 2011 | Bitburger Open | Yao Jie | 21-8, 21-9 |
| 2011 | Thailand Open | Jiang Yanjiao | 14-21, 21-14, 21-14 |
| 2010 | Macau Open | Adriyanti Firdasari | 21-18, 21-15 |
| 2010 | Campionats d'Àsia del bàdminton | Liu Xin | 21-13, 18-21, 21-19 |
| Tornejos Júnior ||||
| 2008 | Campionat Junior asiàtic | Wang Shixian | 22-20, 21-13 |

## Referències

* ↑ http://www.sportal.co.nz/article/news/tendulkar-hails-badmintons-new-number-one-nehwal/18g9t1tnagdqm168x3kogyzddf Arxivat 2015-09-24 a Wayback Machine.
* ↑ «Olympics badminton: China's Li wins women's singles gold». [Consulta: 4 agost 2012].
* ↑ «Li Xuerui clinches badminton gold», 04-08-2012.

## Enllaços externs

* Seguir Li Xuerui en BadmintonLink.com Arxivat 2015-06-10 a Wayback Machine.
* Perfil (xinès)
# Alocao

Alocao és una cançó de la cantant catalana Bad Gyal i el madrileny Omar Montes. Va ser llançada com a senzill per Universal Music Group el 24 d'octubre de 2019. La cançó va debutar en el número u a Espanya, convertint-se en el primer número 1 de Montes i de Bad Gyal a l'estat espanyol.

## Recepció crítica

Shaad D'Souza, de The Fader, va descriure el tema com "una nova i ardent col·laboració" i va destacar la "destresa de Bad Gyal per cantar". Skope, de Skopemag, va considerar que la cançó era "una bellesa impulsada pel ritme que és alhora irresistiblement sexy i esquinçadorament malenconiosa amb poderosos fils d'anhel i desig".

## Videoclip

El videoclip es va estrenar el 24 d'octubre del 2019 i va ser dirigit per Fabricio Jiménez. Va ser rodat a Girona. Mostra les cantants ballant íntimament entre elles i presenta preses d'una mansió i un Lamborghini. Es veu Bad Gyal amb diferents estils de cabell, tant ros com taronja.

## Llistes

Resultats setmanals de "Alocao" a les llistes d'èxits :
| Llistes setmanals Resultats setmanals de "Alocao" a les llistes d'èxits Llista (2019) Màxima posició Espanya (PROMUSICAE) 1 | Llistes anuals Resultats anuals de "Alocao" a les llistes d'èxits de 2019 Llista (2019) Posició Espanya (PROMUSICAE) 34 Resultats anuals de "Alocao" a les llistes d'èxits de 2020 Llista (2020) Posició Espanya (PROMUSICAE) 20 |

## Certificacions

| Regió | Certificació | Unitats venudes |
| Espanya (PROMUSICAE) | 5x Platí | 200.000 |

## Referències

* ↑ Alonso, Sebas E. «Omar Montes y Bad Gyal logran su primer número 1 oficial en España». jenesaispop.com, 05-11-2019. [Consulta: 5 novembre 2019].
* ↑ D'Souza, Shaad. «Listen to "Alocao", a fiery new track from Bad Gyal and Omar Montes». The Fader, 23-10-2019. [Consulta: 5 novembre 2019].
* ↑ Skope. «Bad Gyal and Omar Montes Team Up On Steamy New Record "Alocao"». Skopemag, 26-10-2019. [Consulta: 5 novembre 2019].
* ↑ «Omar Montes: nuovo singolo "Alocao" con Bad Gyal». latinmusicofficial.it, 28-10-2019. [Consulta: 5 novembre 2019].
* ↑ Martes. «Alocao, de Omar Montes y Bad Gyal: letra y vídeo». El Mundo, 29-10-2019. [Consulta: 5 novembre 2019].
* ↑ «Top 100 Songs: Week 44» (en castellà). Productores de Música de España. [Consulta: 23 gener 2022].
* ↑ «Top 100 Songs 2019» (en castellà). Productores de Música de España.
* ↑ «Top 100 Songs 2020» (en castellà). Productores de Música de España.
* ↑ Música, El portal de. «Alocao - Omar Montes x Bad Gyal | EPDM» (en anglès americà). [Consulta: 25 gener 2022].
# Pansnerita

La pansnerita és un mineral de la classe dels fosfats. Rep el nom en honor de Lavrentiy Ivanovich Pansner (també Johann Heinrich Lorenz Pansner, панснер лаврентий иванович) (Arnstadt, Turíngia, 3 de maig de 1777 - 22 de març de 1851), mineralogista i geògraf que va passar els seus anys de treball a Rússia. Va ser el primer director de la Societat Mineralògica de Sant Petersburg i va ser cap del Departament de Mineralogia de la Universitat de Sant Petersburg.

## Característiques

La pansnerita és un arsenat de fórmula química K₃Na₃(Fe$^{3+}$,Al)₆(AsO₄)₈. Va ser aprovada com a espècie vàlida per l'Associació Mineralògica Internacional l'any 2016. Cristal·litza en el sistema ortoròmbic. Forma una sèrie de solució sòlida amb l'ozerovaïta. Químicament és similar a l'aquirofanita i a l'edtollita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscú (Rússia), amb el número de registre: 4964/1.

## Formació i jaciments

Va ser descoberta a la fumarola Arsenàtnaia, que es troba al segon con d'escòria de l'avanç nord de la Gran erupció fissural del volcà Tolbàtxik, al krai de Kamtxatka (Rússia), tractant-se de l'únic indret de tot el planeta on ha estat descrita aquesta espècie mineral.

## Referències

* ↑ «Pansnerite» (en anglès). Mindat. [Consulta: 15 juny 2020].
# Reagan

* No s'ha de confondre amb Regan.
«Reagan» té aquests significats:
* John Henninger Reagan (Comtat de Sevier, Tennessee, 1818 - Palestine, Texas, 1905), polític sudista
* Ronald Reagan (Tampico, Illinois, 1911 - Bel Air, Califòrnia, 2004), actor i polític estatunidenc
# Pang Juan

    En aquest nom xinès, el cognom és Pang.
Pang Juan (xinès tradicional: 龐涓, xinès simplificat: 庞涓, pinyin: Páng Juān, Wade-Giles: P'ang Chüan; mort el 342 aC) va ser un general de l'antiga Xina de l'Estat de Wei durant el període dels Regnes Combatents. Pang Juan va ser un company d'estudis de Sun Bin i tots dos estudiaven estratègia militar sota la tutela de l'ermità Guiguzi. Ells van desenvolupar una estreta amistat i es van convertir en germans de jurament, mentre estudiaven en reclusió amb els seus mestres de les regions muntanyoses. Pang va marxar i es va aventurar per l'estat de Wei, quan va saber que Hui, Rei de Wei, estava reclutant homes de talent perquè li serviren. Pang va impressionar al rei amb les seves propostes sobre polítiques per enfortir l'estat de Wei i audaçment va afirmar que ell tenia la capacitat per ajudar Wei a conquistar els altres sis estats rivals principals.

## Enllaços externs

* Baidu Baike (xinès)
# Li Yan (Tres Regnes)

    En aquest nom xinès, el cognom és Li (李).
Li Yan :
| Xinès tradicional: | Xinès tradicional: | 李嚴 |
| Xinès simplificat: | Xinès simplificat: | 李严 |
| Mandarí |
| Mandarí | Pinyin: | Lǐ Yán |
Li Yan (? - 234), originalment anomenat Li Ping (李平), nom estilitzat Zhengfang (正方), va ser un general de Shu Han durant el període dels Tres Regnes de la història xinesa. És de tant en tant enumerat juntament amb Ma Su i Wei Yan com una de les grans errades de Zhuge Liang en la precisió de lectura de les persones i en mesurar les capacitats d'aquestes.
Originàriament serví com a general al senyor de la guerra Liu Zhang. Més tard s'uní a Liu Bei després que aquest últim va derrotar a Liu Zhang i va ocupar-hi la Província de Yi. A poc a poc va anar ascendint de posició, i ell va ser nomenat co-regent de Liu Shan (juntament amb Zhuge Liang). Zhuge Liang n'afirmà que la capacitat de Li Yan era a la par amb la de Lu Xun de Wu Oriental. Amb el temps, es van produir tensions entre Li Yan i Zhuge Liang, sobre la base del creixent desig de Li Yan d'obtenir més reconeixement, i és així que Zhuge Liang es va decebre amb l'aptitud que havia mostrat Li Yan.
Encarregat de la logística, Li Yan va fallar proporcionant subministraments durant una de les Expedicions del Nord de Zhuge Liang. Ell també va tractar de mentir i amagar el seu fracàs, però va ser descobert. Desposseït del seu rang i bandejat, en va transir poc després en el 234.

## Nomenaments i títols en possessió

    Li Yan va rebre els següents nomenaments i títols quan va servir a Liu Zhang
* Prefecte de Chengdu (成都令)
* Protector de l'Exèrcit (護軍)
    Li Yan va rebre els següents nomenaments i títols quan va servir a Liu Bei i l'estat de Shu
* Major (裨將軍)
* Administrador de Jianwei (犍為太守)
* General Que Reviu l'Imperi (興業將軍)
* General Que Assisteix a Han (輔漢將軍)
* Secretari Imperial Cap (尚書令)
* Protector de la Capital Central (中都護)
* Marquès de Du (都鄉侯)
* Ministre de la Casa (光祿勳)
* General de l'Avantguarda (前將軍)
* General de Cavalleria àgil (驃騎將軍)

## Vegeu també

* Llista de persones relacionades amb els Tres Regnes
# Mas del Padroell

El Mas del Padroell és una masia de Vilanova i la Geltrú (Garraf) protegida com a Bé Cultural d'Interès Local.

## Descripció

La masia té planta en forma d'U i es compon de planta baixa, pis i golfes a la part posterior. En una part hi ha cobertes planes i en l'altra coberta a dues vessants a diferents alçades. Sobresurt una torratxa de planta rectangular de dos pisos amb coberta plana i un cilindre superior de mitja esfera. Té una escala principal central i una altra de lateral. Trobem tanques modernes de pedra simulant un recinte emmurallat amb torres i merlets.
Les parets de càrrega són de paredat comú i totxo. Els forjats són de revoltó de rajola amb biga de fusta o ferro i de rajola amb llata i bigues de fusta.
Les façanes s'ordenen seguint eixos verticals amb obertures, generalment, amb llinda i d'arc rebaixat. S'accedeix al cos principal central mitjançat un portal d'arc rebaixat de pedra i finestrals laterals amb llinda a la planta baixa. Trobem un balcó central i finestres laterals a la planta pis. El coronament consisteix en una motllura simple. Hi ha uns escuts de pedra.
L'any 1959, la família Foradada Coll va vendre la finca a la firma Aurosur (Rato), propietaris de la marca de vins 'Jaume Serra' des de l'any 1975.

## Referències

* 1 2 3 «Mas del Padroell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 novembre 2017].
* ↑ Carbonell i Virella, Vicenç «El Padruell». Masies comarcals, pàg. 3.
* ↑ Roig i Estradé, Pau; Carbonell i Virella, Vicenç. Masies del Garraf. 3. Vilanova i la Geltrú: El Cep i la Nansa, ©1998-2008, p. 36-37. ISBN 84-85960-24-6.
# Parc nacional Port-Cros

El parc nacional Port-Cros (en francès, Parc national de Port-Cros) és un parc nacional francès establert a l'illa mediterrània de Port-Cros, a l'est de Toulon.
El parc va ser fundat l'any 1963 després que l'illa de Port-Cros fos llegada a l'estat. L'estat és l'únic propietari de l'illa, que és una àrea protegida natural.

## Enllaços externs

* (francès) Web oficial del Parc de Port -Cros Arxivat 2014-11-29 a Wayback Machine.
* (francès) Portal dels Parcs nacionals de França
* (francès) Associació des Amis du Parc national de Port-Cros
# Reagrupament - Els Republicans

El Reagrupament - Els Republicans (Le Rassemblement - Les Républicains) és un partit polític de Nova Caledònia d'orientació gaullista i partidari de mantenir Nova Caledònia com a part de França.

## Història

Fou fundat el 1977 per Jacques Lafleur amb el nom de Reagrupament per la Caledònia (Rassemblement pour la Calédonia), i quan, sota els auspicis de Jacques Chirac es va integrar amb el RPR de Nova Caledònia dirigit per Dick Ukeiwé adoptà el nom de Reagrupament per Caledònia dins la República (Rassemblement pour la Calédonie dans la République). La seva intenció és aplegar totes les forces contràries a la independència de la República Kanak.
Amb la signatura de l'Acord de Nouméa, que preveu un referèndum sobre la independència entre 2012 i 2017, accepta la idea que el territori es pugui independitzar, però lluita fermament perquè els resultats d'aquests referèndums siguin els manteniment de Nova Caledònia dins de la República Francesa.
Afiliat al Reagrupament per la República fins al 2002, el RPCR es va ajuntar amb la Unió pel Moviment Popular i va passar a anomenar-se Reagrupament-UMP. Va perdre les eleccions provincials de 9 de maig de 2004, però ha guanyat les eleccions provincials de 10 de maig de 2009, però, sense obtenir la majoria absoluta.
Diverses tendències de la dreta tradicional estan representades dins del partit: chiraquians (Jacques Lafleur, Simon Loueckhote, Dick Ukeiwé, personalitats que ja no formen part de la vida política o que han deixat el RPCR per al nou partit de Jacques Lafleur, Reagrupament per la Caledònia) sarkozistes (Pierre Frogier, Marianne Devaux), liberals (Jean Lèques, Pierre Maresca) ...

## Representació institucional

A les eleccions legislatives de 2007 va aconseguir els dos diputats que li corresponien a Nova Caledònia, Gaël Yanno i Pierre Frogier. Dick Ukeiwé fou elegit diputat dins les llistes de RPR-UDF a les eleccions al Parlament Europeu de 1989, el primer canac a aconseguir-lo. Tot i això, el 1993 deixà el partit per a fundar el Moviment dels Caledonians Lliures i el seu escó fou ocupat a les eleccions al Parlament Europeu de 1994 per Dominique Baudis. A les eleccions al Parlament Europeu de 2009 hi fou escollit per l'UMP Maurice Ponga.
Després de les eleccions provincials de Nova Caledònia de 2009 té 13 escons de 54 al Congrés de Nova Caledònia, 15 de 40 a l'Assemblea de la Província del Sud i 1 de 22 a l'Assemblea de la Província del Nord. Després de les eleccions municipals de 2008 governa a sis municipis de la Província del Sud:
* Boulouparis: Alain Lazare (12 regidors de 19)
* Dumbéa: Georges Naturel (29 regidors de 34)
* Farino: Ghislaine Arlie (5 regidors d'11)
* Île des Pins: Hilarion Vendégou (7 regidors de 19)
* Mont-Dore: Éric Gay (28 regidors de 35)
* Nouméa: Jean Lèques (40 regidors de 53)

## Enllaços externs

* Rassemblement UMP, web oficial
# Fusa (Noruega)

Fusa és un antic municipi situat al comtat de Hordaland, Noruega. Té 3.876 habitants (2016) i la seva superfície és de 377,83 km². El centre administratiu del municipi és el poble d'Eikelandsosen.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 21 novembre 2016].

## Enllaços externs

* Fusa - Lloc web oficial Arxivat 2012-02-12 a Wayback Machine.
Viccionari
# Panfílovo

Panfílovo (en rus: Панфилово) és un poble de l'óblast de Vladímir, a Rússia, segons el cens del 2012 tenia 1.727 habitants. Pertany al districte municipal de Múrom.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Libocedres de Les III

Els Libocedres de Les III (Calocedrus decurrens) són un conjunt de libocedres que es troba a Les (la Vall d'Aran), els quals destaquen tant en alçada com en gruix de tronc.

## Dades descriptives

* Perímetre del tronc a 1,30 m: 4,53 m.
* Perímetre de la base del tronc: 6,60 m.
* Alçada: 38,44 m.
* Amplada de la capçada: 15,17 m.
* Altitud sobre el nivell del mar: 641 m.

## Entorn

Se situa en una antiga zona enjardinada dels banys termals del poble, just al costat del riu Garona. Els libocedres configuren un passeig de dimensions monumentals i en constitueixen l'eix central, però també hi trobem pícees (3,37 m de volta de canó, la més gruixuda) i plàtans (3,46 m de volta de canó) bastant grans i alts. Trobem altres plantes al jardí i a les proximitats, com ara freixe de fulla gran, perer, arç blanc, pomera, til·ler, pi pinyer, tuia, saüquer, mirabolà roig, robínia, boix, fotínia, roser, budleia, parra verge, heura, canyís, dent de lleó, llapassa, tomaquera del diable, amarant, ortiga, lletsó i margaridoia. Els animals més comuns a la zona són la truita de riu, l'ànec collverd, la cuereta groga, l'oreneta cuablanca i el bernat pescaire.

## Aspecte general

En general, es troben en molt bon estat. Un dels libocedres va ser tallat fa uns anys, però la resta té molt bona presència i no sembla patir cap mancança. Les pícees, en canvi, es veuen una mica més malmeses, amb certs dèficits i dificultats de creixement i, en general, certament empobrides.

## Accés

Des de Viella (N-230) hem d'anar fins al poble de Les. Un cop allà, ens dirigim als banys i veurem, just al costat del riu Garona, els enormes libocedres i la resta del jardí. GPS 31T 0312650 4742137.

## Referències

* 1 2 3 4 5 Boada, Martí; Boada, Arnau, 2011. Arbres remarcables de Catalunya. 100 ombres colossals. Edicions Brau, Figueres. ISBN 9788496905535. Pàgs. 230-231.

## Enllaços externs

* Arbres Monumentals de Catalunya, 21 anys de protecció Arxivat 2015-10-02 a Wayback Machine. (català)
# Aleksandr Ievtuixenko

Aleksandr Ievtuixenko (en rus Александр Евтушенко) (Maikop, Adiguèsia, 30 de juny de 1993) és un ciclista rus, professional des del 2013 i actualment a l'equip Efapel. Combina el ciclisme en pista amb la carretera.

## Palmarès en ruta

* 2013
** Campió de Rússia sub-23 en contrarellotge
** Vencedor d'una etapa al Gran Premi de Sotxi
* 2014
** Campió de Rússia sub-23 en contrarellotge
* 2015
** Campió de Rússia sub-23 en contrarellotge
* 2017
** Vencedor d'una etapa a la Volta a Castella i Lleó
** Vencedor d'una etapa a la Volta Internacional Cova da Beira
* 2018
** 1r al Giro del Medio Brenta
* 2021
** Vencedor d'una etapa als Cinc anells de Moscou
* 2022
** Campió de Rússia en contrarellotge
** Vencedor d'una etapa als Cinc anells de Moscou

## Palmarès en pista

* 2017
** Campió de Rússia en persecució

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Mas del Paulo

El Mas del Paulo és un mas situat al municipi de l'Ampolla, a la comarca catalana del Baix Ebre. Es troba arran del barranc dels Garidells.
# Pere Tomàs

Pere Tomàs és el nom dels següents personatges:
* Pere Tomàs (sant), bisbe del segle xiii.
* Pere Tomàs, anomenat doctor strenuus, proficuus et invincibilis (1280 - 1340), filòsof franciscà
* Pere Tomàs i Noguera, jugador de basquetbol
# Adalelm

«Adalelm» té aquests significats:
* Adalelm de Laon
* Adalelm d'Oberrheingau, pare de Williswinta (+ 768) esposa de Robert I de Wormsgau al que va aportar el Oberreinghau.
* Adalelm d'Autun
* Adalelm de Troyes, comte de Troyes
# Félix Welkenhuysen

Félix Welkenhuysen (12 de desembre de 1908 - 20 d'abril de 1980) fou un futbolista belga.

## Selecció de Bèlgica

Va formar part de l'equip belga a la Copa del Món de 1934. Fou jugador del R. Union Saint-Gilloise amb qui guanyà tres lligues belgues consecutives.

## Referències

* ↑ Player caps at the site of the URBSFA Arxivat 25-5-2011 a Wayback Machine.
* ↑ «Player page at fifa.com». Arxivat de l'original el 2012-03-09. [Consulta: 14 gener 2018].
* ↑ The legendary team at rusg.be Arxivat 11-3-2010 a Wayback Machine.
# Brea (resina)

La brea, en anglès: pitch, és el nom d'un gran nombre de polímers sòlids i viscoelàstics. La brea pot ser natural o fabricada derivada del petroli, del quitrà d'hulla o de plantes. Pot ser també la pega grega.
Tradicionalment es feia servir per ajudar el calafatament de les fustes dels vaixells. També se l'utilitzava per impermeabilitzar contenidors de fusta i per a fer torxes. La brea derivada del petroli és de color negre.

## Propietats viscoelàstiques

L'asfalt natural, un tipus de brea, és un polímer viscoelàstic cosa que fa que flueixi molt lentament. El Premi Nobel Ernest Walton va fer experiments amb la brea a Irlanda l'any 1944.
Les propietats viscoelàstiques de la brea són útils per al poliment de lents òptiques de gran qualitat i el dels miralls.

## Producció

El gran potencial de la brea en l'antiguitat passa pel seu ús medicinal, cosmètic, impermeabilizador per a àmfores, enduriment de l'espart, additiu per a vins o aïllant per a vaixells.
L'escalfament de la fusta per destil·lació seca produeix brea i carbó vegetal. La brea de l'escorça de bedoll es fa servir per produir quitrà de bedoll, que és particularment fi. La brea per a impermeabilitzar galledes de fusta o petites barques estava feta a partir de fusta de pi.
En el jaciment de la Illeta dels Banyets al Campello (Alacant), s'ha documentat un forn d'època ibèrica per a producció de brea partir de la destil·lació de pi blanc. En aquest forn «es col·locaven verticals les arrels dels pins, s'encenia el foc i es deixava durant dos dies en una espècie de cocció reductora»
El Museu de Prehistòria de València compta amb les restes d'un atuell localitzat en un derelicte romà localitzat front a la localitat d'El Saler, on es poden apreciar restes de brea molt probablement destinades a treballs de reparació de la pròpia nau.

## Referències

* ↑ «COAL-TAR PITCH, HIGH TEMPERATURE». Arxivat de l'original el 2021-05-05. [Consulta: 2 octubre 2015].
* ↑ «Brea (resina)». Gran Enciclopèdia Catalana. Barcelona: Grup Enciclopèdia Catalana.
* ↑ The Pitch Drop Experiment
* ↑ «Trinity College experiment succeeds after 69 years». RTE News, 24-07-2013. [Consulta: 23 juny 2014].
* ↑ «Documentan en la Illeta el primer horno de brea de época ibérica en la Península» (en castellà). Información, 30-11-2020. [Consulta: 1r desembre 2020].

## Enllaços externs

* The Pitch Drop Experiment
* Pine Tar Production
* Primitive tar and charcoal production
# Liga Deportiva Universitaria

«Liga Deportiva Universitaria» té aquests significats:
* Esport: Liga Deportiva Universitaria de Quito
* Esport: Liga Deportiva Universitaria de Portoviejo
* Esport: Liga Deportiva Universitaria de Loja